Shannen Dohertyová

Shannen Maria Dohertyová (* 12. apríl 1971, Memphis, Tennessee, USA) je americká herečka. Známa je predovšetkým zo seriálov Beverly Hills 90210 a Čarodejnice.

Detstvo a mladosť 
Narodila sa ako druhé dieťa Rosy a Toma Dohertyovcov v štáte Tennessee. Má o päť rokov staršieho brata Seana. V siedmich rokoch sa s rodičmi presťahovala do Los Angeles a v desiatich rokoch debutovala v seriáli "Father Murphy" postavou Drussily Shannonovej. V škole bola usilovná žiačka s dobrým prospechom, no veľmi samotárska. Ako sama povedala, vždy sa radšej hrávala sama, pretože sa viac zabávala, nikdy nevyhľadávala väčšie skupinky. V skupinkách bola len v kostole, keď spievala náboženské piesne a prezradila, že bola v kostole veľmi aktívna. Inak všetok voľný čas strávila s rodičmi, najmä s otcom.

Kariéra 
Keď mala 11 rokov, túžila podobne ako iné dievčatá v jej veku, hrať v seriáli Little House on the Praire s Michaelom Landonom. Nakoniec si ju Michael Landon všimol a zahrala si v pokračovaní seriálu: Little House: A New Beginning postavu Jenny Wilderovej. Preslávila ju až úloha v seriáli Our House, kde v roku 1986 hrala s Deidre Hallovou a Wilfordom Brimleyom. V roku 1989 hrala vo filme Heathers s Winonou Ryder.

Veľký úspech prišiel v roku 1990, keď začala hrať v teenegerskom seriáli Beverly Hills 90210 postavu Brendy Walshovej. Objavila sa po bokuJasonom Priestlyho, Lukea Perryho, či s Tori Spelling. V roku 1994 sa rozhodla opustiť televízny seriál z neznámych dôvodov. Niektoré zdroje tvrdia, že ju to už nebavilo, a aby prestala hrať, meškala na natáčania. Napriek tomu ostala istý čas populárna a účinkovala vo filmoch Mallrats a Almost Dead. Jej kariéra postupne upadala, neskôr hrala ešte vo filmoch Gone In The Night a Sleeping With The Devil. 

Ďalšia úspešná úloha prišla v roku 1998, keď sa opäť stretla s Aaronom Spellingom, ktorý jej ponúkol postavu v mysterióznom seriáli Čarodejnice. Keďže príbeh mal byť o troch sestrách - čarodejniciach, ktoré bojujú proti démonom a ochraňujú ľudí bez magických síl, Dohertyová povedala o konkurze aj svojej najlepšej kamarátke Holly Marie Combsovej, ktorá nakoniec dostala úlohu Piper. Dohertyová hrala v televíznom seriáli tri roky, potom ho zrejme z tých istých dôvodov ako pri Beverly Hills 90210, opustila. Podľa Alyssy Milanovej sa Dohertyová pohádala s každým, s kým mohla. Dohertyová režírovala v televíznom seriáli tri epizódy: „Be Careful What You Witch For“, „The Good, The Bad and The Cursed“ a „All Hell Breaks Loose“.

Po tejto udalosti sa opäť začala venovať filmu. Hrala vo filmoch Jay a mlčanlivý Bob vracajú úder, The Rendering (AKA: Portrait of Murder), Another Day, The Battle of Mary Kay a Night Light (AKA: View of Terror).

V roku 2003 sa zúčastnila televíznej šou "Beverly Hills 90210: The Reunion", zameranej predovšetkým na spomienky na seriál Beverly Hills 90210.

Hosťovala v televíznej relácií "Scare Tactics", konkrétne v prvej sérii. V druhej moderovala osem epizód, potom túto show opustila.

V roku 2006 prijala ponuku televízie Oxygen moderovať program "Breaking Up With Shannen Doherty". V tejto relácií Shannen pomáhala mladým ľuďom spamätať sa z rozchodu, či ich dať opäť dokopy. 

V roku 2011 spolu s jej manželom Kurtom Iswarienkom osem dielny reality show Shannen Says, ktorý sa zameriaval na prípravu svadby Dohertyovej a Iswarienka pomocou plánovača svadieb celebrít Davida Tutera.  

V roku 2016 spolu s herečkou Holly Marie Combs sa zúčastnila vo vlastnej reality show, Off the Map with Shannen and Holly. V reality show navštívila niekoľko južných miest Spojených štátov, ako Kentucky, Georgia či Florida. V rovnakom roku stvárnila rolu matky jednej z herečiek z televízneho seriály Heathers, ktorý bol novšou verziou filmovej verzie z roku 1989.  

V roku 2019 sa pripojila (aj napriek zdravotným problémom) spoločne s jej hereckými kolegami BH90210, k natáčaniu šiestej série. V roku 2021 sa pripojila k hereckému obsadeniu ako Bruce Willis, Chad Michael Murray a Jesse Metcalfe vo filme Fortress, ktorý by mal byť súčasťou trilógie.

Súkromný život 
11. októbra 1993 sa Dohertyová vydala za Ashleyho Hamiltona, syna herca Georgea Hamiltona. Manželstvo im však dlho nevydržalo a v apríli 1994 požiadali o rozvod.

V roku 2002 sa vydala za Ricka Salomona, ale manželstvo bolo zrušené po deviatich mesiacoch. 15. októbra 2011 sa v Malibu v Kalifornii zosobášila s fotografom Kurtom Iswarienkom. 

Počas natáčania seriálu Beverly Hills 90210 získala zlú reputáciu v médiách pre svoje nevhodné správanie počas natáčania. Časopis People ju nazval "ikonickou hollywoodskou zápornou dievčinou deväťdesiatych rokov". Bola vyhodená režisérom Aaronom Spellingom zo seriálu Čarodejnice, kvôli neskorým príchodom, arogantnému správaniu voči štábu a konfliktu s hereckou kolegyňou Alyssou Milano. 

Dňa 2. decembra 1992 sa dostala do fyzického kontaktu so ženou z The Roxbury Motel v Hollywoode. V januári 1993 ju žalovala spoločnosť United Bank v Kalifornii, ktorej dlžila 36 000 dolárov za viac ako 70 požiadaviek. V máji 2001 bola odsúdená na 10 dní väzenia a dostala pokutu vo výške 1 500 amerických dolárov za šoférovanie pod vplyvom alkoholu. 

Je aktivistka za práva zvierat a podporuje spoločnosť Sea Shepherd Conservation Society. Podporila ochorenie ALS a prijala výzvu Ice Bucket Challenge. Je silnou republikánkou.

Zdravie 
V roku 1999 priznala, že jej bola diagnostikovaná Crohnova choroba. 

V marci 2015 jej bola diagnostikovaná rakovina prsníka, ktorá sa rozšírila do lymfatických uzlín. Vo februári 2016 prehlásila, že podstúpila antiestrogénovú liečbu, ktorá mala nádor zmenšiť a umožnila liečbu pomocou lumpektómie namiesto mastektómie. Vzhľadom na to, že mala v prsníku viacero nádorov, v máji 2016 podstúpila mastektómiu jedného prsníka. Keďže rakovina bola v pokročilejšom štádiu ako sa predpokladalo, nasledovala liečba chemoterapiou a rádioterapiou.  

Dňa 29. apríla 2017 verejnosti oznámila, že ochorenie sa podarilo dostať pod kontrolu. Na prehliadke u onkológa v apríli 2018 jej zistili zvýšenú hladinu onkomarkerov, čo nasvedčovalo tomu, že ochorenie je zrejme znovu aktívne.  

V roku 2020 verejne priznala, že sa jej rakovina vrátila a nachádza sa v štvrtom štádiu rakoviny.

Filmografia 
 Resistance (2009)
 Burning Palms (2009)
 Lost Treasure of the Grand Canyon (2008) 
 90210 (2008)
 Kiss me deadly (2008)
 Christmas Caper (2007)
 Breaking Up With Shannen Doherty (2006) (TV)
 Category 7: the End of the World (2005) 
 Love, Inc (2005) 
 North Shore (2004) 
 Scare Tactics (2003) 
 Another Day (2002) 
 Jay and Silent Bob Strike Back (2001) 
 The Women of Charmed (2000) (TV) 
 Satan's School for Girls (2000) (TV) 
 Saturday Night Live: The Best of Adam Sandler (1999) (TV) 
 Striking Poses (1999) 
 Seventeen: The Faces for Fall (1998) (TV) 
 Charmed (1998 – 2001) 
 The Ticket (1997) (TV) 
 Nowhere (1997) 
 Sleeping with the Devil (1997) (TV) 
 Friends 'Til the End (1997) (TV) 
 Gone in the Night (1996) (TV) 
 Mallrats (1995) 
 Almost Dead (1994) 
 A Burning Passion: The Margaret Mitchell Story (1994) (TV) 
 Jailbreakers (1994) (TV) 
 Blindfold: Acts of Obsession (1994) (TV) 
 Naked Gun 33 1/3: The Final Insult (1994) 
 Freeze Frame (1992) (TV) 
 The Secret of Lost Creek (1992) (TV) 
 Obsessed (1992) (TV) 
 Forever Young (1991) (TV) 
 Beverly Hills 90210 (1990 – 1994) 
 Heathers (1989) 
 Outlaws (1986) (TV) 
 Circus of the Stars #11 (1986) (TV) 
 Our House (1986) 
 Robert Kennedy & His Times (1985) 
 Circus of the Stars #10 (1985) (TV) 
 Girls Just Want to Have Fun (1985) 
 The Other Lover (1985) (TV) 
 Little House: The Last Farewell (1984) (TV) 
 Little House: Bless All the Dear Children (1983) (TV) 
 Little House: Look Back to Yesterday (1983) (TV) 
 Night Shift (1982) 
 Little House on the Prairie (1982 – 1983)

Iné projekty

Zdroj 
 

Čarodejnice (seriál)
Filmové herečky USA
Televízne herečky USA
Osobnosti USA anglického pôvodu
Osobnosti USA írskeho pôvodu
Osobnosti USA škótskeho pôvodu
Osobnosti z Memphisu (Tennessee)
Osobnosti z Los Angeles